internet vaartha 142 Views
 సీనియర్లకు ఐటిశాఖ ఆదేశం
న్యూఢిల్లీ : భారీస్థాయిలో జరుగు తున్న ఆర్థిక లావాదేవీలపై నిఘా ఉంచాలని ఆదాయపు పన్నుశాఖ అధికారులు తమ సీనియర్‌ అధికారులను ఆదేశించింది. ఎక్కువ విలువలున్న లావాదేవీలు పెట్టుబడులపై నిశిత పరిశీలన చేయాలని సూచించింది. అలాగే నల్లధనస్వాములు నాలుగునెలల ఏకవాక్ష సౌకర్యాన్ని సెప్టెంబరు 30వ తేదీ వరకూ వినియోగించుకునేటట్లు చూడాలని కూడా కోరింది. దేశంలోని 18 రీజియన్‌ల ప్రిన్సిపల్‌ ఐటి కమిషనర్లకు లేఖలు రాస్తూ పాన్‌నంబర్లు లేని వార్షికసమాచార రిటర్నులను నిశిత పరిశీలనచేయా లన్నారు. నాన్‌పాన్‌ ఎయిర్‌ లావాదేవీల గణాంకాలను ఇప్పటికే ప్రిన్సిపల్‌ ఛీఫ్‌ కమిషనర్లకు పంపించినట్లు వివరిం చింది. 2009-10, 2013-14 సంవత్సరాల్లో నల్లధన స్వాముల కు సంబంధించిన లావాదేవీల వ్యవహారాలను లోతుగా దర్యాప్తు చేయాలని ఆదేశించింది. పెన్నీస్టాక్‌ లావాదేవీలకు సంబంధించి క్షేత్రస్థాయిలో సమగ్ర దర్యాప్తు చేయాలని నిర్ణయించింది. ఇప్పటి వరకూ దాఖలుకాని రిటర్నులు కూడా గమనించాలన్నారు. రిటర్నులు దాఖలుచేయకపోవడానికి గల కారణాలు తెలియచేయని వారి పట్ల కూడా గమనించాలని సూచించింది. ఈఫైలింగ్‌ పోర్టల్‌లో ఇందుకు సంబంధించి కొత్త టెక్నాలజీని కూడా పొందు పరిచింది. నాన్‌పాన్‌ లావాదేవీలపై కూడా పన్ను చెల్లింపుదారులకు ఒత్తిడి పెరుగుతుంది. అంచనాలను పరికిస్తే దేశంలో మొత్తం 60 లక్షలకుపైబడిన ఎయిర్‌ లావాదేవీలు జరిగినట్లు తేలిం ది. వీటన్నింటికీ పాన్‌కార్డు నిబంధనలు లేవు. కేంద్ర బడ్జెట్‌లోనే నాలుగునెలల స్వఛ్ఛంద వెల్లడి విధానాన్ని ప్రకటించింది. దేశీయంగా నల్లధనం కాపాడుకుంటునన బడాబాబులు తమ లెక్కలు తేలని నల్లధనాన్ని 45శాతం సొమ్ముచెల్లించి చట్టబద్ధం చేసుకునేందుకు చివరి అవకాశం కల్పించింది. స్వఛ్ఛంద ఆదాయ వెల్లడి పథకం 2016 కింద ఈపథకం జూన్‌ ఒకటవ తేదీనుంచి సెప్టెంబరు 30వ తేదీవరకూ అమలులో ఉంటుంది. పన్ను, జరిమానా తో కలిపి చెల్లిస్తే వారి ఆదాయవనరులు మొత్తం చట్టబద్ధం అవుతాయని ఆదాయపు పన్నుశాఖ ప్రకటించింది.